CELEX: 52003PC0053
Language: fi
Date: 2003-02-06
Title: Ehdotus: neuvoston asetus raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun asetuksen (EY) N:o 2368/2002 muuttamisesta toisen kerran

Avis juridique important

|

52003PC0053

Ehdotus: neuvoston asetus raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun asetuksen (EY) N:o 2368/2002 muuttamisesta toisen kerran  /* KOM/2003/0053 lopull. - ACC 2003/0018 */  

Ehdotus: NEUVOSTON ASETUS raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun asetuksen (EY) N:o 2368/2002 muuttamisesta toisen kerran(komission esittämä)PERUSTELUT1. Neuvosto antoi 20. joulukuuta 2002 asetuksen (EY) N:o 2368/2002 raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä. Asetuksen 29 artiklan 3 kohdan mukaan "asetuksen 3, 4, 5, 10, 11, 12, 13, 14, 15 ja 18 artiklan soveltamista lykätään, kunnes neuvosto komission ehdotuksen pohjalta päättää niiden soveltamisesta."2. Mainittujen artiklojen soveltamisen lykkäämistä perusteltiin muun muassa sillä, että oli epävarmaa, voivatko jotkin osanottajat, joihin Euroopan yhteisökin kuuluu, täyttää täysin kaikkia Kimberleyn prosessin sertifiointijärjestelmän vaatimuksia. Asetuksen antamisen ajankohtana ei ollut etenkään takeita siitä, että vaadittu varma Kimberleyn prosessin sertifikaatti olisi käytettävissä. (Asetuksen mukaan asianomaiset jäsenvaltiot vastaavat yhteisön sertifikaattien painatuksesta ja antamisesta.)Sittemmin komissio on saanut riittävän näytön siitä, että kyseiset vaatimukset täyttyvät 1. helmikuuta 2003 mennessä. Tämän vuoksi mainittujen artiklojen soveltamista koskeva lykkäys voidaan kumota kyseisestä päivästä alkaen.3. Lisäksi on tarpeen muuttaa asetuksessa oleva Kimberleyn prosessin sertifiointijärjestelmän osanottajan määritelmää. Nykyinen määritelmä ei takaa, että järjestelmään voisivat osallistua kaikki valtiot, alueelliset taloudellisesti integroituneet organisaatiot, WTO:n jäsenet tai erilliset tullialueet, jotka täyttävät Kimberleyn prosessin sertifiointijärjestelmän vaatimukset. Samaan aikaan, kun neuvottelut Kimberleyn prosessin sertifiointijärjestelmän puheenjohtajan johdolla jatkuvat edelleen, osanottajat ovat hyväksyneet sen, että asetuksen (EY) N:o 2368/2002 liitteessä I esitetyn asiakirjan, III jakson c kohdassa mainittua raakatimanttien kauppaa koskevaa kieltoa ei sovelleta sellaisille raakatimanttikauppiaille meneviin tai niiltä tuleviin lähetyksiin, joiden on todettu täyttävän kaikki Kimberleyn prosessin sertifiointijärjestelmän vaatimukset, mistä on ilmoitettu Kimberleyn prosessin puheenjohtajan välityksellä osanottajille. Tämä hyväksyntä on vahvistettu puheenjohtajan ilmoituksessa, joka kuuluu Kimberleyn prosessia koskevien neuvottelujen virallisiin asiakirjoihin. Se on askel oikeaan suuntaan kohti lopullista sopimusta, joka takaa kaikille Kimberleyn prosessin sertifiointijärjestelmän vaatimukset täyttäville WTO:n jäsenille mahdollisuuden osallistua järjestelmään. Tämän mahdollisuuden olisi tultava asianmukaisesti esille asetuksessa annettavassa osanottajan määritelmässä.2003/0018 (ACC)Ehdotus: NEUVOSTON ASETUS raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun asetuksen (EY) N:o 2368/2002 muuttamisesta toisen kerranEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen [1],[1]  EYVL C [...], [...], s. [...].sekä katsoo seuraavaa:(1) On aiheellista varmistaa, että raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä 20 päivänä joulukuuta 2002 annetun neuvoston asetuksen (EY) N:o 2368/2002 [2] säännökset takaavat kaikille Kimberleyn prosessin sertifiointijärjestelmän vaatimukset täyttäville WTO:n jäsenille mahdollisuuden osallistua järjestelmään. Tämän vuoksi olisi muutettava asetuksen 2 artiklassa olevaa osanottajan määritelmää ja asetuksen liitteessä II olevaan osanottajaluetteloon tehtäviä lisäyksiä koskevia ehtoja.[2]  EYVL L 358, 31.12.2002, s. 28, asetus sellaisena kuin se on muutettuna komission asetuksella (EY) N:o ..../2003.(2) Euroopan yhteisö ja kaikki muut asetuksen (EY) N:o 2368/2002 liitteessä II olevassa luettelossa mainitut osanottajat ovat täyttäneet Kimberleyn prosessin sertifiointijärjestelmän vaatimukset siten, ettei kaikkien asetuksen säännösten täysimääräinen soveltaminen tule johtamaan vakaviin häiriöihin raakatimanttien kansainvälisessä kaupassa.(3) On toimitettu riittävä näyttö siitä, että kyseiset vaatimukset täyttyvät 1 päivään helmikuuta 2003 mennessä. Tämän vuoksi kyseisten säännösten soveltamista koskeva lykkäys olisi kumottava kyseisestä päivästä alkaen,ON ANTANUT TÄMÄN ASETUKSEN:1 artiklaMuutetaan asetus (EY) N:o 2368/2002 seuraavasti:1. Korvataan 2 artiklan c kohta seuraavasti:"'osanottajalla' valtiota, alueellista taloudellisesti integroitunutta organisaatiota, WTO:n jäsentä tai erillistä tullialuetta, joka täyttää Kimberleyn prosessin sertifiointijärjestelmän vaatimukset, on ilmoittanut tämän Kimberleyn prosessin sertifiointijärjestelmän puheenjohtajalle ja mainitaan liitteessä II olevassa luettelossa;".2. Korvataan 20 artikla seuraavasti:"20 artikla. Kimberleyn prosessin sertifiointijärjestelmän puheenjohtajalle toimitettujen ja/tai osanottajilta saatujen asiaa koskevien tietojen perusteella komissio voi muuttaa luetteloa osanottajista ja niiden toimivaltaisista viranomaisista.".3. Korvataan 29 artiklan 3 kohta seuraavasti:"3. Asetuksen 3, 4, 5, 10, 11, 12, 13, 14, 15 ja 18 artiklaa sovelletaan 1 päivästä helmikuuta 2003.".2 artiklaTämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...].Neuvoston puolestaPuheenjohtaja